**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Фотоволтаична централа за продажба на ел.енергия, разположена на терен, трансформаторни постове и кабелни линии НН и СрН“, в поземлен имот с идент. 48043.443.13, местност "Горно ливаде", гр. Мизия, общ. Мизия, обл. Враца, възложител: „Косаня“ ЕАД, гр. Мизия, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП e ново и предвижда изграждане на фотоволтаична централа (ФВЦ) за продажба на ел.енергия, разположена на терен, трансформаторни постове и кабелни линии НН и СрН, в поземлен имот с идент. 48043.443.13, местност "Горно ливаде", гр. Мизия, общ. Мизия, обл. Враца*.* Имотът е собственост на възложителя.

ФВЦ ще се изгради на терен, върху метална конструкция с наклон 250. Централата ще се изгради от 2756 броя фотоволтаични модула (соларни панели)с единична мощност 580 Wp. За преобразуването на генерираното постоянно електричество ще се използват 16 броя трифазни мрежови инвертори. Предвижда се монтаж на 4 броя разпределителни табла, които да обединяват по два инвертора – един 30 кW и един 100 кW, с цел намаляване на кабелните линии. При изграждането на инсталацията се предвижда използването на соларни кабели, които ще бъдат разположени по металната конструкция, а между отделните маси в земен изкоп 08/0.5 м. Инсталираната мощност ще е 1598.48 кWр, а максимално отдаваната мощност към ЕРП да е 1576.101 кWр. Управлението на ФВЦ ще е автоматично. Предвижда се всички нетоководещи метални части от ФВЦ да бъдат заземени.

По време на дейността не се предвижда контакт с води. При реализацията и експлоатацията на обекта не се образуват отпадъчни газове.

Формираните отпадъци от опаковки по време на изграждането на обекта ще се управляват съгласно разпоредбите на Закона за управление на отпадъците.

На площадката на обекта не се очаква да бъдат налични опасни химични вещества.

Инвестиционно предложение попада в обхвата т. 3, буква „а“, от Приложение № 2 на ЗООС - промишлени инсталации за производство на електроенергия, пара и топла вода (невключени в Приложение №1). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**.

Компетентен орган за произнасяне с решение е директорът на РИОСВ – Враца, в съответствие с чл. 93, ал. 3 от ЗООС.

**ІІ. По отношение на изискванията на чл.31 от Закона за биологичното разнообразие:**

След направената проверка за местоположението, се установи, че ИП не засяга защитени територии по смисъла на *Закона за защитените територии* (ЗЗТ) и не попада в обхвата на защитени зони съгласно *Закона за биологичното разнообразие* (ЗБР). Най-близо разположената защитена зона, на 650 м, е BG0000508 "Река Скът" за опазване на природните местообитания и на дивата флора и фауна, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024г.).

Инвестиционното предложение **попада** под разпоредбите на чл. 2, ал. 1, т. 1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС)*, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие*.

*Копие от писмото е изпратено до община Мизия.*

/отговорено от РИОСВ-Враца на 09.04.2024 г./